钦定古今图书集成/明伦汇编/氏族典/第073卷 > 朱拱榣
## 钦定古今图书集成/明伦汇编/氏族典/第073卷 > 朱拱榣

按《明外史诸王传》：“奉国将军拱榣，字茂才，瑞昌恭僖
王奠𫮃四世孙。博辩儒雅，有智数。父宸渠，为宸濠累，
逮系中都。兄拱枘请以身代，拱榣左右之，卒得白。嘉
靖九年，上书请建宗学，行耕桑礼，谨祀典，加意恤刑，
皆得旨俞允。捐田白鹿洞，赡来学者。与兄拱枘并以
声誉致诸贵游。其后以议礼称旨，拱枘亦上《大礼颂》”
一章，并赐敕褒谕。